Woord: hamburgerArgieffoto (Foto: moreharmony/Pixabay) Woord: hamburger Betekenis: plat vleisfrikkadel gewoonlik met tamatie, uie, blaarslaai en mosterd tussen twee helftes van ŉ ronde broodrol Waar kom dit vandaan? Genoem na die Hamburg-steak wat deur Europese immigrante in die 1850-erjare na die VSA gebring is. Die naam is in Hamburg in Duitsland daaraan gegee; die vleis was ingesout, taai en effens gerook en was uiters geskik om die lang seereis van Duitsland na Amerika te deurstaan. Dit is dan later gemaal om dit makliker bruikbaar te maak. Veral die Joodse immigrante was lief daarvoor en het dit aanhou maak in Amerika. Die res van die hamburger se geskiedenis is so bekend soos dié van ou Macdonald wat net ŉ plaas gehad het. Oorspronklik gepubliseer in Anton F. Prinsloo se Die aap in jou koffie Uitgewer: Protea Boekhuis Prys: R200,00* * Prys onderhewig aan verandering